Administrația Națională de Meteorologie a emis o atenționare meteo cod galben de instabilitate atmosferică. Mai multe județe din țară vor fi lovite de furtuni violente.
Interval de valabilitate: 24 mai, ora 12 – 24 mai, ora 21
Fenomene vizate: instabilitate atmosferică, cantități însemnate de apă
Zone afectate: conform textului și hărții
În Banat, Crișana și în vestul Transilvaniei instabilitatea atmosferică va fi accentuată și se va manifesta prin averse, descărcări electrice, intensificări de scurtă durată ale vântului și izolat grindină. În intervale scurte de timp sau prin acumulare cantitățile de apă vor fi de 20…30 l/mp și izolat de peste 40 l/mp.
Manifestări de instabilitate atmosferică, pe arii mai restrânse, vor fi posibile și în nord-vestul și centrul țării.
În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.